Številka: 03214-1/2013-6

Datum: 2. 7. 2013

**Z A P I S N I K**

**15. seje ODBORA ZA PREDŠOLSKO VZGOJO IN IZOBRAŽEVANJE** (v nadaljevanju odbor), ki je bila v torek, 2. 7. 2013 ob 14.00 uri v Klubu 15 Mestne hiše, Mestni trg 1, Ljubljana.

|  |  |
| --- | --- |
| Navzoči člani odbora: | mag. Eva Strmljan Kreslin, Marko Koprivc, Mojca Kucler Dolinar, Jožica Pantar, Mojca Škrinjar, Meta Škufca, Avguština Zupančič  |
| Ostali navzoči: | Marija Fabčič, vodja Oddelka za predšolsko vzgojo in izobraževanje, Darja Lesjak, vodja Službe za razvojne projekte in investicije, Maja Matelič, SRPI, Monika Pavšer, Nataša Kaluža, Irena Bezgovšek, OPVI  |

S sklicem seje predlagani in soglasno potrjeni dnevni red:

1. Potrditev zapisnika 14. seje in 1. izredne seje odbora
2. Predlog Odloka o rebalansu proračuna Mestne občine Ljubljana za leto 2013 - za področje predšolske vzgoje in izobraževanja
3. Predlog Sklepa o javnem razpisu za dodelitev koncesij za opravljanje javne službe na področju predšolske vzgoje
4. Predlog Sklepa o manjši notranji igralni površini v javnih vrtcih Mestne občine Ljubljana za leti 2013/2014 in 2014/2015
5. Predlog Odloka o spremembah in dopolnitvah Odloka o štipendiranju s predlogom za hitri postopek
6. Poročilo o pripravljalnih in izvedenih ukrepih za večjo energetsko učinkovitost objektov osnovnih šol in vrtcev, aktualnih razpisih in investicijah v izgradnjo novih vrtcev, sofinanciranih s strani Ministrstva za izobraževanje, znanost in šport
7. Razno

Gradivo k 1. in 6. točki je bilo priloženo s sklicem seje, ostale točke so bile objavljene in dostopne na spletni strani MOL na naslovu: <http://www.ljubljana.si/si/mol/mestni-svet/seje/2010-2014/82917/detail.html>.

**1.**

Potrditev zapisnika 14. seje in 1. izredne seje odbora

Na zapisnik 14. seje odbora z dne 4. 12. 2012 in zapisnik 1. izredne seje z dne 17.12.2012 ni bilo pripomb in se v predlagani vsebini potrdita.

Predsednica je dala na glasovanje **SKLEP:**

|  |
| --- |
|  |

**Zapisnik 14. seje odbora z dne 4. 12. 2012 in zapisnik 1. izredne seje z dne 17. 12. 2012 se v predlagani vsebini potrdita.**

Sklep je bil sprejet s 7 glasovi za, 0 proti od 7 navzočih.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

**2.**

Predlog Odloka o rebalansu proračuna Mestne občine Ljubljana za leto 2013 –

za področje predšolske vzgoje in izobraževanja

Obrazložitev gradiva sta podali:

* Marija Fabčič, področje Oddelka za predšolsko vzgojo in izobraževanje
* Darja Lesjak, področje Službe za razvojne projekte in investicije, večje obnove vrtcev in OŠ

Razpravljala je Mojca Škrinjar glede preureditev dela osnovnih šol za potrebe vrtcev. S spremembo šolskih okolišev se lahko določene osnovne šole zapolnijo z oddelkom vrtca. Ob glasovanju je podala je obrazložitev glasu: Poudarja na problematiko pomanjkanja prostora v vrtcih, vendar zaradi navedenega ne more glasovati proti sprejetju predlaganega akta.

Marija Fabčič je odgovorila, da se kapacitete šol polnijo, letos se število prvošolčkov povečuje za 194. Število oddelkov 1. razreda se bo v letošnjem šolskem letu v javnih osnovnih šolah povečalo za 4 oddelke. Odprtih bo 969 oddelkov, v zadnjih 4 letih je število naraslo za 20 oddelkov, trend se bo še povečeval, zato se načrtujejo nove investicije prenov in izgradenj prizidkov šol.

Predsednica je po razpravi predlagala v sprejem naslednji predlog sklepa:

**SKLEP: Odbor za predšolsko vzgojo in izobraževanje podpira predlog Odloka o rebalansu proračuna Mestne občine Ljubljana za leto 2013 s področja predšolske vzgoje in izobraževanja.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

Sklep je sprejet z 4 glasovi za, 0 proti od 7 navzočih.

**3.**

Predlog Sklepa o javnem razpisu za dodelitev koncesij za opravljanje javne službe

na področju predšolske vzgoje

Gradivo je skupaj z obrazložitvijo 4. točke predstavila Marija Fabčič. Za šolsko leto 2013/14 se pričakuje, da bo sprejetih 3.350 otrok, in sicer 2.690 otrok prvega starostnega obdobja in 660 otrok drugega starostnega obdobja. Skupaj bo v javne vrtce vpisanih 13.370 otrok. S tem se bo povečala vključenost otrok v vrtce na 87 %, medtem ko je podatek za Republiko Slovenijo 75 %.

Razpravljali so Mojca Škrinjar, Mojca Kucler Dolinar, Avguština Zupančič in Jožica Pantar.

Predsednica je po razpravi predlagala v sprejem naslednji predlog sklepa:

SKLEP: Odbor za predšolsko vzgojo in izobraževanje podpira predlog Sklepa o javnem razpisu za dodelitev koncesij za opravljanje javne službe na področju predšolske vzgoje in ga predlaga Mestnemu svetu Mestne občine Ljubljana v sprejem.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

Sklep je bil sprejet s 7 glasovi za, 0 proti od 7 navzočih.

**4.**

Predlog Sklepa o manjši notranji igralni površini v javnih vrtcih Mestne občine Ljubljana

za leti 2013/2014 in 2014/2015

Predsednica je po združeni razpravi s 3. točko predlagala v sprejem naslednji predlog sklepa:

**SKLEP:** Odbor za predšolsko vzgojo in izobraževanje podpira predlog Sklepa o manjši notranji igralni površini v javnih vrtcih Mestne občine Ljubljana za leti 2013/2014 in 2014/2015 in ga predlaga Mestnemu svetu Mestne občine Ljubljana v sprejem.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

Sklep je bil sprejet s 4 glasovi za, 2 proti od 7 navzočih.

5.

Predlog Odloka o spremembah in dopolnitvah Odloka o štipendiranju

s predlogom za hitri postopek

Bistvene spremembe odloka sta predstavili Marija Fabčič in Monika Pavšer.

Razpravljali so: Mojca Škrinjar, Mojca Kucler Dolinar.

Predsednica je po razpravi predlagala v sprejem naslednja predloga sklepov:

SKLEP I.: Odbor za predšolsko vzgojo in izobraževanje podpira predlog sklepa, da se Odlok o spremembah in dopolnitvah Odloka o štipendiranju sprejme po hitrem postopku.

Sklep je bil sprejet s 5 glasovi za, 0 proti od 6 navzočih.

SKLEP II.: Odbor za predšolsko vzgojo in izobraževanje podpira predlog Odloka o spremembah in dopolnitvah Odloka o štipendiranju in ga predlaga Mestnemu svetu Mestne občine Ljubljana v sprejem.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |

Sklep je bil sprejet s 6 glasovi za, 0 proti od 6 navzočih.

6.

Poročilo o pripravljalnih in izvedenih ukrepih za večjo energetsko učinkovitost objektov osnovnih šol in vrtcev, aktualnih razpisih in investicijah v izgradnjo novih vrtcev, sofinanciranih s strani Ministrstva za izobraževanje, znanost in šport

Poročilo je bilo članom odbora posredovano s sklicem seje. Z informacijo o načrtovanih projektih za izvedbo operacij za energetsko sanacijo objektov vrtcev in osnovnih šol v letih 2013 in 2014, oddanih prijavah na aktualne razpise za pridobitev nepovratnih sredstev in informacijo o že realiziranih projektih za povečanje energetske učinkovitosti objektov osnovnih šol in vrtcev v obdobju od leta 2010 do leta 2012 ter investicijskih projektih s katerimi je MOL uspešno kandidirala na razpisu za sofinanciranje investicij v vrtce, ki gaj je leta 2011 objavilo MIZŠ je prisotne seznanila Irena Bezgovšek.

Razprave ni bilo, zato je predsednica predlagala v sprejem naslednji predlog sklepa:

SKLEP: Odbor za predšolsko vzgojo in izobraževanje se je seznanil s Poročilom o pripravljalnih in izvedenih ukrepih za večjo energetsko učinkovitost objektov osnovnih šol in vrtcev, aktualnih razpisih in investicijah v izgradnjo novih vrtcev, sofinanciranih s strani Ministrstva za izobraževanje, znanost in šport.

Sklep je bil sprejet s 6 glasovi za, 0 proti od 6 navzočih.

**7.**

**Razno**

Marija Fabčič je povedala, da je bilo na OŠ Poljane izvedeno izobraževanje učiteljev za delo z otroki s posebnimi potrebami.

Marka Koprivca je zanimalo ali so predvidene organizacijske spremembe glede statusa Urada za mladino MOL.

Izpostavljen je bil peš dostop do osnovne šole v Vevčah, s končne avtobusne postaje in težave s prečkanjem ceste. Odgovor pristojnih služb na problematiko članom odbora posreduje OPVI.

Seja je bila končana ob 15.30 uri.

Zapisala: Tatjana Zavašnik, tajnica odbora

 mag. Eva STRMLJAN KRESLIN

 p r e d s e d n i c a